b'\n_START_ARTICLE_\nSvenske kalender\n_START_PARAGRAPH_\nDen svenske kalender var en kalender, der var i brug i Sverige fra 1. marts 1700 til 30. februar 1712. Efter vores gregorianske kalender udg\xc3\xb8r det tidsrum tiden fra 11. marts 1700 til 11. marts 1712. Den svenske kalender l\xc3\xa5 en dag foran den julianske kalender og ti dage efter den gregorianske kalender._NEWLINE_I november 1699 blev det bestemt, at Sverige skulle g\xc3\xa5 over til den nye gregorianske kalender fra og med 1700. Denne proces skulle ske gradvis ved at fjerne alle skuddagene frem til 1740. I henhold til planen blev skuddagen i 1700 hoppet over, men i de efterf\xc3\xb8lgene \xc3\xa5r blev der ikke lavet nogen modifiseringer p\xc3\xa5 grund af Den Store Nordiske Krig._NEWLINE_I januar 1711 bestemte Karl 12. af Sverige, at Sverige skulle g\xc3\xa5 tilbage til den julianske kalender, da den svenske kalender kun var i brug i Sverige. En ekstra dag blev lagt til i februar 1712 for at opn\xc3\xa5 dette, hvilket gav m\xc3\xa5neden unikke 30 dage._NEWLINE_I 1753 gik Sverige over til den gregorianske kalender med et hop p\xc3\xa5 11 dage, 17. februar blev efterfulgt af 1. marts. P\xc3\xa5 trods af dette brugte Sverige de gamle julianske regler for at fastsl\xc3\xa5 p\xc3\xa5sken frem til 1844.'